stanford-oval/wikipedia huggingface dataset:
แปดเทพอสูรมังกรฟ้า
ประวัติ

"แปดเทพอสูรมังกรฟ้า" เป็นผลงานลำดับที่ 11 ของกิมย้ง นับตั้งแต่ชื่อเรื่อง และที่มาของแรงบันดาลใจ แสดงความใฝ่ใจในพุทธศาสนาของเขา ชื่อภาษาจีน "เทียนหลงปาปู้" หมายถึง เทพและอมนุษย์ 8 จำพวก ในตำนานของพุทธศาสนานิกายมหายาน ซึ่งมีอิทธิฤทธิ์เฉพาะตนแตกต่างกันไป ประกอบด้วย
เทพ เป็นผู้มีบุญกุศล อาศัยอยู่ในสวรรค์ที่พรั่งพร้อม และอิ่มทิพย์ ทว่า ยังไม่อาจละกิเลสจากโลกียสุข เช่น ยังอยากได้หญิงงามของอสูร เป็นต้น
อสูร เป็นอมนุษย์ในภพภูมิที่หยาบกว่าเทพ หากเป็นชายจะสุดอัปลักษณ์ หากเป็นหญิงจะมีรูปโฉมสะคราญ อสูรมักทำสงครามกับเทพบ่อยครั้ง เพราะต่างริษยาในกันและกัน อสูรอยากได้สวรรค์และความอิ่มทิพย์ของเทพ เทพอยากได้นางงามและภักษาหารรสโอชาของอสูร ต่างสัประยุทธ์กันจนฟ้าดินปั่นป่วน
มังกร หรือนาค เป็นผู้สืบทอดพิทักษ์ศาสนา เปรียบกับพระชั้นผู้ใหญ่ หรืออุปถัมภกคนสำคัญ
ครุฑ เป็นนกที่ยิ่งใหญ่ เมื่อกางปีกออกจะครอบคลุมดินฟ้าสามแสนหกหมื่นลี้ และมีฤทธิ์มาก สามารถสร้างความสั่นสะเทือนให้แผ่นดินและจักรวาลได้ไม่ทางใดก็ทางหนึ่ง แต่ในหนึ่งวัน ต้องกินมังกร 1 ตัว และลูกมังกร 500 ตัวเป็นอาหาร มักกล่าวกันว่า วีรบุรุษคนสำคัญคือครุฑมาเกิด
ยักษ์ เป็นภูตประเภทหนึ่ง อยู่ระหว่างพรมแดนของเทพ อสูร และมนุษย์ มีความแข็งแรง คล่องแคล่ว เป็นกำลังที่เคลื่อนไหวได้ทั้งดีและชั่ว บางยักษ์ช่วยคุ้มครองมนุษย์ บางยักษ์ชอบจับมนุษย์กิน
คนธรรพ์ เป็นเทพมังสวิรัติ ไม่แตะต้องเนื้อสัตว์สุรา แต่หลงใหลในความงามและกลิ่นหอม ส่วนตนมีฉายาและกลิ่นหอมชวนให้ผู้คนลุ่มหลง ทั้งยังแปลงกายเปลี่ยนรูปได้สุดหยั่งคะเน
กินนร เป็นเทพที่ชอบร้องรำทำเพลง และสร้างสีสันสำราญใจให้แก่ชาวสวรรค์
มโหราค เป็นอมนุษย์ชั้นต่ำต้อยที่สุด บ้างมีลำตัวเป็นมนุษย์ ศีรษะเป็นงู บ้างมีลำตัวเป็นงู ศีรษะเป็นมนุษย์ มีฤทธิ์มาก แต่ไม่มีใครอยากยุ่งเกี่ยวด้วยนัก
เทพอสูร 8 เหล่าในความเปรียบทางธรรม ยังหมายถึง ความเปิดกว้างโดยเมตตาของพระพุทธศาสนา ซึ่งไม่ว่าเผ่าพันธุ์วรรณะใด ล้วนมีสิทธิที่จะสดับฟังธรรมะของพระพุทธเจ้า สามารถแสวงหาความเข้าใจ ความหลุดพ้นจากทุกข์ และบรรลุธรรมได้โดยเสมอภาคกัน
กิมย้งเขียนเรื่องแปดเทพอสูรมังกรฟ้าในปี พ.ศ. 2506-2510 และปรับปรุงพิมพ์เป็นเล่มในปี พ.ศ. 2521 ฉบับภาษาไทย จำลอง พิศนาคะ แปลสำนวนแรกในปี พ.ศ. 2522 ใช้ชื่อว่า "มังกรหยกภาคพิเศษ" แต่เนื้อหาและเหตุการณ์ตามท้องเรื่องไม่มีอะไรเกี่ยวข้องกับมังกรหยกทั้ง 3 ภาคเลย ฉากหลังเป็นประวัติศาสตร์ช่วงก่อนมังกรหยกภาคแรกประมาณ 100 ปี
ก่อนหน้านั้น ราชวงศ์ซ้อง (ซ่ง) ดำเนินนโยบายลิดรอนอำนาจขุนศึก และนิยมลัทธิขงจื๊อใหม่ กำลังของส่วนกลางจึงไม่เข้มแข็งนัก ช่วงเวลาตามท้องเรื่องแปดเทพอสูรมังกรฟ้า แผ่นดินจีนแบ่งออกเป็น 5 อาณาจักร ของหลายชนเผ่า
ตรงกลางคือต้าซ้องของชาวฮั่น ด้านเหนือคือต้าเหลียวของชาวชี่ตัน ด้านใต้คือต้าหลี่ ด้านตะวันตกเฉียงเหนือคือซีเซี่ย และด้านตะวันตกเฉียงใต้คือถู่ฝาน ต่างฝ่ายต่างอยากกลืนอาณาจักรอื่น และอาณาจักรที่ล่มสลายไปแล้วอย่างเยี่ยน ก็มีคนคิดฟื้นฟูขึ้นมาใหม่ ศึกสงครามจึงไม่สงบโดยง่าย
ที่มาของตัวละคร

ตัวละครมีมาก เรื่องราวก็ซับซ้อน กิมย้งใช้วิธีเล่าถึงทีละคน ทีละเหตุการณ์ ไล่เรียงกันไป หากอุปมาเทพอสูร 8 เหล่า เป็นตัวละครต่าง ๆ อาจเปรียบได้ว่า (เป็นความคิดเห็นส่วนตัวของผู้เรียบเรียง ไม่ใช่ข้อเท็จจริง)
เทพ คือ ต้วนเจิ้งหมิง-ฮ่องเต้ต้าหลี่ ต้วนเจิ้งฉุน-อ๋องต้าหลี่ และ เยลุกี-ฮ่องเต้ต้าเหลียว เป็นผู้มีบุญบารมี แต่ยังไม่อาจละวาสนาติดพัน เช่น ต้วนเจิ้งหมิงไม่อาจละพันธะที่ผิดต่อต้วนเหยียนชิ่ง ต้วนเจิ้งฉุนไม่อาจละหญิงงามได้สักนาง และเยลุกีก็อยากรุกรานแผ่นดินต้าซ้อง
อสูร คือ ต้วนเหยียนชิ่ง-ผู้ถูกตัดสิทธิ์ในบัลลังก์ต้าหลี่อย่างไม่เป็นธรรม มู่หยงป๋อกับมู่หยงฟู่-บุตรชาย ยึดมั่นกับอาณาจักรที่ล่มสลายไปแล้ว จึงสร้างเวรก่อกรรมเพื่อทวงคืนสิ่งนั้น
มังกร คือ เจ้าอาวาสวัดเทียนหลง ซึ่งชักนำต้วนเจิ้งหมิงให้สละบัลลังก์ใฝ่หาความสงบทางธรรม หรือเสียนขู่ไต้ซือแห่งวัดเส้าหลิน สมณะผู้สั่งสอนวิทยายุทธ์และปลูกฝังคุณธรรมให้แก่เฉียวฟง และอู๋หมิงไต้ซือ ช่วยคลี่คลายความแค้นระหว่างเซียวหยวนซานกับมู่หยงป๋อ
ครุฑ คือ เฉียวฟง-ยอดคนผู้ยิ่งใหญ่และรันทด
ยักษ์ คือ เหล่าจอมยุทธ์ฝีมือร้ายกาจ บ้างดี บ้างร้าย บ้างทั้งดีและร้าย อย่างบรรดาชาวยุทธ์ที่บางครั้งถูกปลุกปั่นให้ทำร้ายคนบริสุทธิ์ด้วยความเข้าใจผิด
คนธรรพ์ คือ ต้วนอี้-ผู้มีจิตใจบริสุทธิ์ ไม่เป็นพิษเป็นภัยกับใคร เพียงหลงใหลในรูป รส กลิ่น เสียง สัมผัส เหมือนกับซีจุ๊-หลวงจีนที่ทำผิดวินัยสงฆ์โดยไม่ตั้งใจ ต่อมาได้เป็นราชบุตรเขยของอาณาจักรซี่เซี่ย
กินนร คือ เหล่านางงามของต้วนเจิ้งฉุน และบุตรสาวทั้งหลายของเขา ซึ่งงามหยดย้อย แต่ชีวิตเป็นทุกข์นัก เพราะต่างไม่อาจครองรักไว้คนเดียว
มโหราค คือ โหยวตั้นจือ เป็นคนมีฝีมือ แต่น่าสงสารที่สุด เพราะขาดปัญญาชี้นำที่ถูกต้อง เขาหลงใหลในสตรีนางหนึ่ง แต่นางกลับทำลายใบหน้าของเขาจนอัปลักษณ์ และเอาเปรียบโดยตลอด
ตัวละครแต่ละจำพวก คล้ายต่างคนต่างอยู่ และมีปัญหาต่างกัน แต่กลับเชื่อมโยงเกี่ยวข้องและประหวัดเป็นปมเดียวกัน จากการมองพ้นคุณธรรมน้ำมิตรของชาวยุทธ์ ลดขนาดความสำคัญของประธานและกรรมในเรื่องเล่าให้เล็กลง แล้วหันมามองว่าแต่ละคน แต่ละเหตุการณ์ มีส่วนประกอบของปัจจัยอะไรบ้าง สืบเนื่องกันมาอย่างไร และแสดงธรรมชาติของมนุษย์ในสภาวการณ์หนึ่งอย่างไร
แปดเทพอสูรมังกรฟ้าจึงไม่ใช่นิยายกำลังภายในที่ว่าด้วยการต่อสู้ระหว่างธรรมะกับอธรรม หากเป็นการต่อสู้ระหว่างคนกับชีวิตที่เป็นทุกข์จากกิเลสที่แตกต่างกัน และแปรเปลี่ยนไปสุดจะหยั่ง
ฝีมือและพลังยุทธ์

มีการถกเถียงกันถึงนิยายเรื่องนี้เป็นวงกว้างในเรื่องของฝีมือและพลังยุทธ จึงแสดงยอดวิชาของแต่ละตัวละครดังนี้เพื่อให้ผู้อ่านพิจารณาตามวิจารณญาณ
เฉียวฟง 18 ฝ่ามือพิชิตมังกร, ไม้เท้าตีสุนัข
เซียวหยวนซาน วรยุทธเส้าหลินและราชสำนักเหลียว
มู่หยงป๋อ ดรรชนีรวมผสาน ดาวเคลื่อนดาราคล้อย เคล็ดวิชาร้อยพรรค วรยุทธเส้าหลิน
แม่เฒ่าทาริกาเทียนซัว หกบรรจบมีแต่เราเป็นเอกะ หัตถ์หกสุริยันเทียนซัว มือหักกิ่งเหมย ยันต์เป็นตาย
หลี่ชิวจุ้ย พลังไร้ลักษณ์น้อย ฝ่ามือรุ้งขาว
อู๋หย่าจือ ลมปราณภูอุดร พลังไร้ลักษณ์น้อย
ซีจุ๊ หัตถ์หกสุริยันเทียนซัว มือหักกิ่งเหมย พลังไร้ลักษณ์น้อย ลมปราณภูอุดร (ไม่ใช่เคล็ดดูดพลัง) วรยุทธพรรคสราญรมณ์
ต้วนอี้ ดรรชนีกระบี่หกชีพจร ลมปราณภูอุดร (เคล็ดดูดพลัง) เท้าท่องคลื่น
จิวหมอจื้อ ดาบเปลวเพลิง ดรรชนีเทพ พลังไร้ลักษณ์น้อย วรยุทธเส้าหลิน
มู่หยงฟู่ ดาวเคลื่อนดาราคล้อย เคล็ดวิชาร้อยพรรค
ต้วนเหยียนชิ่ง ดรรชนีเอกสุริยัน วรยุทธสกุลต้วน
ต้วนเจิ้งหมิง ดรรชนีเอกสุริยัน วรยุทธสกุลต้วน
ติงชุนชิว วิชาพิษพรรคหมู่ดาว วิชาสลายพลัง วิชาไหมพิษน้ำแข็ง
จวงจื้อเฮียง (โหยวตั้นจื่อ) วิชาไหมพิษน้ำแข็ง คัมภีร์เปลี่ยนเส้นเอ็น
หลวงจีนเฝ้าหอคัมภีร์ไม่สามารถจัดอันดับได้เนื่องจากไม่ข้องเกี่ยวกับยุทธภพ
ตัวละครสำคัญ > ตัวละครหลัก

เฉียวฟง หรือ เซียวฟง,เคียวฮง > แตกฉานวิชาสิบแปดฝ่ามือพิชิตมังกร และ เพลงไม้เท้าตีสุนัข เป็นผู้มีวรยุทธสูงส่งมีคุณธรรม จอมยุทธอันดับหนึ่ง
ต้วนอี้ หรือ ต้วนอื้อ,ตวนอื้อ > อ๋องน้อยแห่งต้าหลี่ นิสัยใจดี มีเมตตา มองโลกในแง่ดี สำเร็จยอดวิชาดรรชนีกระบี่หกชีพจร ลมปราณภูติอุดร และ ท่าเท้าท่องคลื่น
ซีจุ๊ หรือ หลวงจีนฮือเต็ก ซีจุ๊ > เป็นบุตรของเจ้าอาวาสวัดเส้าหลินกับเย่เอ้อเหนียง ประมุขวังคฤธรมีวรยุทธสูงส่ง
มู่หยงฟู่ หรือ ม่อย้งฮก > จอมยุทธ์หนุ่มผู้ถูกขนานนามเสมอเฉียวฟง เฉียวฟงเหนือ มู่หยงใต้รู้วิชาแทบทุกแขนง
หวังอวี่เยียน หรือ เฮ้งอวิ้เหงียน > นางในฝัน สาวงามที่ปักใจรักมู่หยงฟู่ และเป็นคนที่ ต้วนอี้หลงใหลยิ่งนัก
จิวหมอจื้อ หรือ คิวม่อตี่ > ราชครูของประเทศโท่วฮวง วิชาประจำตัว คือ ดาบเปลวอัคคี
มู่หยงป๋อ > บิดามู่หยงฟู่  มีวรยุทธสูงมาก
เซียวหยวนซาน > ชาวซิตัน บิดาของ เฉียวฟง มีวรยุทธล้ำเลิศ
อาจู > สาวใช้อยู่กับคุณชายมู่หยงฟู่ สนิทสนมกับหวังอวี่เยียนและอาเพ่ก สามารถปลอมตัวเปลี่ยนโฉมได้
อาเพ่ก > หนึ่งในสาวใช้มู่หยงฟู่
อาจื่อ > ศิษย์ของผู้เฒ่าหมู่ดาวติงชุนชิวเป็นบุตรสาวของต้วนเจิ้นฉุน เอาแต่ใจ ร้ายกาจเป็นน้องสาวของอาจู
ต้วนเจิ้งหมิง > เป็นฮ่องเต้ต้าหลี่ เป็นลุงแท้ๆของ ต้วนอี้ เป็นฮ่องเต้ที่มีวิทยายุทธดีที่สุด
ต้วนเจิ้งฉุน > พ่อของต้วนอี้ เจ้าชู้เมียมาก ลูกมาก ยุ่งกับเรื่องผู้หญิง แต่มีวรยุทธสูงส่ง
เยลุกี > ฮ่องเต้ซิตันปลอดภัย เคยชุบเลี้ยงเฉียงฟงและอาจือไว้
ต้วนเหยียนชิ่ง > พี่ชายคนตนโตของตระกูลต้วน ถูกกีดกันราชบัลลังค์ของแคว้นต้าหลี่และโดนทำร้ายบาดเจ็บหนัก แต่ยังมีวรยุทธสูงมากเป็นพี่ใหญ่ของ  พวก 4 คนโฉด และ เป็นพ่อที่แท้จริงของต้วนอี้
เจ้าอาวาสวัดเทียนหลง   -  เสียนขู่ไต้ซือ  - อู๋หมิงไต้ซือ   -  หลวงจีนหอไตร (เก่งที่สุดในหนังแล้วแหละคนนี้)  -   คิ่วม้อจือ(จิวม่อจื้อ)
เต็งชุนชิว หรือ ติงชุนชิว > เต็งชุนชิวเป็นเจ้าสำนักหมู่ดาว เป็นศิษย์ทรยศสำนักสราญรมย์ของ อู๋หยาจื่อ
โหยวตั้นจือ หรือ อิ้วถานจื่อ > หลงใหลอาจื่อ จนไม่สนใจอะไรเป็นคนมีฝีมือ แต่กลับไม่เอาอะไรเลยนอกจากอาจื่อคนเดียว
ตัวละครสำคัญ > ตัวละครอื่น

จงหลิง (เจ็งเล้ง) หนึ่งในเหล่าน้องสาวของต้วนอี้ เป็นลูกสาวของต้วนเจิ้งฉุนกับกานเป๋าเป่า นิสัยร่าเริงแจ่มใส มองโลกในแง่ดี
เตาไป๋เฟิ่ง (ตอแปะหงส์) > แม่ต้วนอี้ พระชายาต้วนเจิ้นฉุน
หวังฮูหยิน (เฮ้งฮูหยิน) > แม่ของหวังอวี่เยียน 1 ในพระสนมของต้วนเจิ้นฉุน
หย่วนซิงจู๋ (ง้วนแชเต็ก)
ฉินหงเหมียน (ฉิ่งอั้งมี้)
กานเป๋าเป่า (กำปอป่อ)
คังเหมี่ยน, หม่าฮูหยิน (เบ๊ฮูหยิน)
เยวี่ยเอ้อเหนียง (เอี๊ยบยี่เนี้ย) > แม่ของซีจุ๊ เป็น 1 ในสมาชิก 4 คนโฉด
อู๋หย่าจือ > ประมุขสำนักสราญรมย์ ถ่ายทอดพลัง 70 ปี ให้แก่ซีจุ๊
เทียนซานถงเหล่า (นางเฒ่าทาริกา) > ประมุขวังคฤธร สังกัดสำนักสราญรมย์ มีวรยุทธสูงส่ง เป็นคนถ่ายถอดวิชาต่อสู้ให้กับซีจุ๊
หลี่ชิวสุ่ย (ลี้ชิวจุ้ย) > ศิษย์น้องนางเฒ่าทาริกา เป็นพระสนมแคว้นซีเซี่ย มีวรยุทธสูงส่ง
หลี่ปี้หยุน (พี่นางฟ้า) > น้องสาวหลี่ชิวสุ่ย
สี่คนโฉด
ติงชุนชิว หรือ เต็งชุนชิว
การดัดแปลงในสื่ออื่น > ภาพยนตร์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1977 | Shaw Brothers Studio (Hong Kong) | Danny Lee, Tanny Tien, Lam Jan-kei, Wai Wang | See The Battle Wizard |
| 1982 | Hong Kong | Norman Chu, Kent Tong, Felix Wong, Idy Chan, Lam Jan-kei, Austin Wai | See Demi-Gods and Semi-Devils (1982 film) |
| 1994 | Hong Kong | Brigitte Lin, Gong Li, Sharla Cheung, Frankie Lam | See The Dragon Chronicles – The Maidens |
การดัดแปลงในสื่ออื่น > ละครโทรทัศน์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1982 | TVB (Hong Kong) | Bryan Leung, Kent Tong, Felix Wong, Idy Chan, Wong Hang-sau, Chan Fuk-sang, Sharon Yeung | See Demi-Gods and Semi-Devils (1982 TV series) |
| 1991 | CTV (Taiwan) | Austin Wai, Eddie Kwan, Sung Kang-ling, Chang Yung-yung |  |
| 1997 | TVB (Hong Kong) | Felix Wong, Benny Chan, Louis Fan, Carman Lee | See Demi-Gods and Semi-Devils (1997 TV series) |
| 2003 | Ciwen Film & TV Production Co. Ltd. (Mainland China) | Hu Jun, Jimmy Lin, Gao Hu, Liu Yifei, Liu Tao, Chen Hao | See Demi-Gods and Semi-Devils (2003 TV series) |
| 2013 | Zhejiang Huace Film & TV Production Co. Ltd. (Mainland China) | Wallace Chung, Kim Ki-bum, Han Dong, Zhang Meng, Jia Qing, Zong Fengyan, Mao Xiaodan, Zhao Yuanyuan, Canti Lau | See The Demi-Gods and Semi-Devils (2013 TV series) |
แหล่งข้อมูลอื่น

Demi-Gods and Semi-Devils (ในภาษาจีน) (เก็บถาวร 2018-10-30 ที่ เวย์แบ็กแมชชีน) at cnnovels.com
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
มัลเมอ

| มัลเมอ |
| --- | --- |
เมือง
ภาพมุมสูงของมัลเมอเทิร์นนิงทอร์โซโบสถ์เซนต์ปีเตอร์ปราสาทมัลเมอมัลเมออะเรนา
   ตราอาร์ม
คำขวัญ: Mångfald, Möten, Möjligheter (ความหลากหลาย, การพบปะ, โอกาส)
มัลเมอแสดงแผนที่เทศมณฑลสกัวเนอมัลเมอแสดงแผนที่ประเทศสวีเดน
พิกัด: 55°36′21″N 13°02′09″E﻿ / ﻿55.60583°N 13.03583°E﻿ / 55.60583; 13.03583
ประเทศ:  สวีเดน
จังหวัด: แม่แบบ:Country data Scania
เทศมณฑล: สกัวเนอ
เทศบาล: มัลเมอ และ บูร์เลิฟ
ได้รับสถานะเมือง: ศตวรรษที่ 13
การปกครอง
 • ประธานบริหารจัดการเมือง: Katrin Stjernfeldt Jammeh (SD)
พื้นที่
 • เมือง: 332.6 ตร.กม. (128.4 ตร.ไมล์)
 • พื้นดิน: 156.9 ตร.กม. (60.6 ตร.ไมล์)
 • พื้นน้ำ: 175.8 ตร.กม. (67.9 ตร.ไมล์)
 • รวมปริมณฑล: 2,522 ตร.กม. (974 ตร.ไมล์)
ความสูง: 12 เมตร (39 ฟุต)
ประชากร (31 ธันวาคม 2019)
 • เมือง: 344,166 คน
 • ความหนาแน่น: 4,049 คน/ตร.กม. (10,490 คน/ตร.ไมล์)
 • รวมปริมณฑล: 740,840 คน
เดมะนิม: Malmöit
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัสไปรษณีย์: 2xx xx
รหัสพื้นที่: (+46) 40
เว็บไซต์: www.malmo.se
มัลเมอ (สวีเดน: Malmö, ออกเสียง: [ˈmâlmøː] ไฟล์:Sv-Malmö.ogg; เดนมาร์ก: Malmø ออกเสียง: [ˈmælmˌøˀ]) เป็นเมืองใหญ่สุดในเทศมณฑลสกัวเนอ และเป็นเมืองใหญ่สุดอันดับสามในประเทศสวีเดน รองจากสต็อกโฮล์มและกอเทนเบิร์ก และเป็นเมืองใหญ่สุดอันดับหกในภูมิภาคสแกนดิเนเวีย ด้วยประชากร 316,588 (หรือประชากรรวมทั้งเทศบาลอยู่ที่ 338,230 ในปี 2018) พื้นที่ภูมิภาคนครมัลเมอมีผู้อยู่อาศัยมากกว่า 700,000 คน ส่วนภูมิภาคเออเรซุนด์ ซึ่งประกอบด้วยเมืองมัลเมอ, โคเปนเฮเกน และอื่น ๆ มีประชากรมากกว่า 4 ล้านคน
มันเมอเป็นเมืองแรก ๆ ที่มีการกลายเป็นอุตสาหกรรมและเป็นเมืองอุตสาหกรรมใหญ่ของภูมิภาคสแกนดิเนเวีย ในขณะที่เมืองประสบปัญหาอย่างมากหลังยุคหลังอุตสาหกรรม กระทั่งการสร้างสะพานเออเรซุนด์เสร็จสมบูรณ์ในปี 2000 มัลเมอได้เกิดการปฏิรูปครั้งใหญ่ เริ่มมีการพัฒนาทางสถาปัตยกรรมใหม่ ๆ, การตอบรับบริษัทเทคโนโลยีชีวภาพและไอที, รวมถึงดึงดูดนักศึกษาที่เข้ามาศึกษาในมหาวิทยาลัยมัลเมอและสถาบันอุดมศึกษาอื่น ๆ จนกระทั่งในปี 2020 ประชากรของเมืองมัลเมอเกือบครึ่งหนึ่งมีพื้นเพจมาจากนอกประเทศสวีเดน
แหล่งข้อมูลอื่น

Official municipal site in Swedish and English
Malmotown.com เก็บถาวร 2020-06-05 ที่ เวย์แบ็กแมชชีน, Malmö official visitor site
Malmöfestivalen
Maps of Malmö (ในภาษาสวีเดน)
Malmo
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA 
| ด ค กศูนย์กลางการบริหารของเทศมณฑลของประเทศสวีเดน |
| --- | --- | --- |
|  กอเทนเบิร์ก เว็สตราเยอตาลันด์  คอลสตา แวร์มลันด์  คอลส์ครูนา เบลียกิงเงอ  คัลมาร์ คัลมาร์  นีเชอปิง เซอเดอร์มันลันด์  ฟอลุน ดอลานา  มัลเมอ สกัวเนอ  เยินเชอปิง เยินเชอปิง  แยฟเลอ แยฟเลอบอร์ย  ลินเชอปิง เอิสเตอร์เยิตลันด์  ลือลิยอ นอร์บ็อตเติน  วีสบี ก็อตลันด์  เว็กเควอ ครูนูแบร์ย  เว็สเตอรวส เว็สต์มันลันด์  สต็อกโฮล์ม สต็อกโฮล์ม  อือมิยอ เว็สเตอร์บ็อตเติน  อุปซอลา อุปซอลา  เออเรอบรู เออเรอบรู  เอิสเตอชุนด์ เย็มต์ลันด์  ฮัล์มสตา ฮัลลันด์  แฮเนอซันด์ เว็สเตอร์นอร์ลันด์  |  กอเทนเบิร์ก เว็สตราเยอตาลันด์  คอลสตา แวร์มลันด์  คอลส์ครูนา เบลียกิงเงอ  คัลมาร์ คัลมาร์  นีเชอปิง เซอเดอร์มันลันด์  ฟอลุน ดอลานา  มัลเมอ สกัวเนอ  เยินเชอปิง เยินเชอปิง  แยฟเลอ แยฟเลอบอร์ย  ลินเชอปิง เอิสเตอร์เยิตลันด์  ลือลิยอ นอร์บ็อตเติน  วีสบี ก็อตลันด์  เว็กเควอ ครูนูแบร์ย  เว็สเตอรวส เว็สต์มันลันด์  สต็อกโฮล์ม สต็อกโฮล์ม  อือมิยอ เว็สเตอร์บ็อตเติน  อุปซอลา อุปซอลา  เออเรอบรู เออเรอบรู  เอิสเตอชุนด์ เย็มต์ลันด์  ฮัล์มสตา ฮัลลันด์  แฮเนอซันด์ เว็สเตอร์นอร์ลันด์  |  |
ณปภา ตันตระกูล

| ณปภา ตันตระกูล |
| --- | --- |
เกิด: วรัญญา ตันตระกูล 16 กรกฎาคม พ.ศ. 2529 (38 ปี) เขตยานนาวา กรุงเทพมหานคร ประเทศไทย
ชื่ออื่น: ศุลีพร ตันตระกูล
การศึกษา: มหาวิทยาลัยกรุงเทพ
อาชีพ:  นักแสดง  พิธีกร  ยูทูบเบอร์  นักธุรกิจ 
ปีปฏิบัติงาน: 2545–ปัจจุบัน
ตัวแทน: ช่อง 3 เอชดี (2546–2562)
คู่รัก: อัครกิตติ์ วรโรจน์เจริญเดช (2559–2561) ชานนท์ วงศ์งามขำ (2566–ปัจจุบัน)
บุตร: อัครนันท์ วรโรจน์เจริญเดช
ณปภา ตันตระกูล หรือนามเดิมว่า ศุลีพร ตันตระกูล (เกิด 16 กรกฎาคม พ.ศ. 2529) ชื่อเล่น แพท เป็นนักแสดงและพิธีกรหญิงชาวไทยเชื้อสายปากีสถานและจีน และเป็นหนึ่งในกลุ่มพาวเวอร์ทรีสังกัดช่อง 3 เอชดี ปัจจุบันเป็นนักแสดงอิสระ
ประวัติ

ณปภาเป็นบุตรของเชษฐา ตันตระกูล กับวนิดา สายใจ แต่บิดามารดาเลิกรากันและต่างฝ่ายไปมีครอบครัวใหม่ เธอจึงได้รับการเลี้ยงดูจากมิตร ตันตระกูล และจุฑาพัชร์ ฤกษ์เกษมสันต์ ซึ่งเป็นปู่และย่า เธอจึงเรียกพ่อแท้ ๆ และพี่น้องของพ่อว่าพี่มาตลอด
ณปภามีเชื้อสายปากีสถานและเชื้อสายจีนไหหลำจากปู่ ส่วนย่ามีเชื้อสายจีน มีศักดิ์เป็นหลานอาของจิรายุ ตันตระกูลซึ่งเป็นนักแสดงเช่นกัน  แต่เดิมเธอนับถือศาสนาอิสลาม แต่ก็พบว่าเธอตักบาตรแบบชาวพุทธด้วย ภายหลังเธอกล่าวว่าปัจจุบันเธอนับถือศาสนาพุทธตามย่า แต่อนาคตอาจเปลี่ยนไปนับถือศาสนาอิสลาม
ณปภาสำเร็จการศึกษาชั้นประถมศึกษาจากโรงเรียนสารสาสน์เอกตรา ระดับชั้นมัธยมศึกษาจากโรงเรียนสตรีวัดมหาพฤฒาราม และสำเร็จการศึกษาระดับปริญญาตรีจากวิทยาลัยนานาชาติ มหาวิทยาลัยกรุงเทพ คณะบริหารธุรกิจ สาขาภาษาอังกฤษเพื่อธุรกิจ เมื่อปี พ.ศ. 2552
การทำงาน

เธอเริ่มเข้าสู่วงการบันเทิงมาตั้งแต่สมัยเรียนในชั้นมัธยมศึกษาขณะมีอายุราว 11-12 ปี โดยรับการสนับสนุนจากมารดา เมื่อเธอเดินผ่านย่านสยามสแควร์ก็มีโมเดลลิ่งเข้ามาติดต่อให้ไปถ่ายโฆษณา ประเดิมด้วยโฆษณาน้ำอัดลมแฟนต้า และผลงานที่สร้างชื่อให้เธอคือมิวสิกวิดีโอของ “TAXI” ในเพลง “คิดถึงฉันไหมเวลาที่เธอ...” หลังเรียนจบจากโรงเรียนสตรีวัดมหาพฤฒาราม ได้เปลี่ยนชื่อเป็น "ณปภา" และเข้าสู่วงการละคร โดยได้เล่นละครเรื่องแรกคือ "ทีเด็ดครูพันธ์ใหม่จิตพิสัยเดือด" ทางช่อง 3 และได้เป็นนางเอกเต็มตัวครั้งแรก คือ "ลิขสิทธิ์หัวใจ" คู่กับทฤษฎี สหวงษ์ ในฐานะนักแสดงหน้าใหม่ในกลุ่มพาวเวอร์ทรี รุ่นที่ 1 และทั้งสองได้แสดงละครร่วมกันหลายเรื่องหลังจากนั้น
ชีวิตส่วนตัว

ณปภาเคยคบหาและอยู่กินกับธนพล ตะยะหาร ซึ่งภายหลังฝ่ายชายได้ยุติความสัมพันธ์ โดยกล่าวว่าตนถูกคนอื่นดูแคลนว่ามาคบหากับณปภาซึ่งเป็นดารา แต่หลังจากเลิกรากัน ณปภาและหลานสาวก็มีปัญหาพิพาทกับภรรยาของธนพลจนตกเป็นข่าวอื้อฉาว
ณปภาคบหากับอัครกิตติ์ วรโรจน์เจริญเดช ที่รู้จักกันตั้งแต่ 7 ปีก่อน แต่หลังคบหาราว 7-8 เดือน เธอก็ตั้งครรภ์บุตรคนแรก ที่ต่อมาณปภาและอัครกิตติ์สมรสเมื่อวันที่ 20 พฤศจิกายน 2559 เธอให้กำเนิดบุตรชายหนึ่งคนชื่อ อัครนันท์ วรโรจน์เจริญเดช ชื่อเล่นว่า "เรซซิ่ง" เมื่อวันที่ 13 กุมภาพันธ์ พ.ศ. 2560 แต่ต่อมาสามีเธอถูกจำคุกในวันที่ 30 พฤษภาคม พ.ศ. 2560 วันที่ 19 พฤศจิกายน พ.ศ. 2561 เธอประกาศผ่านรายการว่าได้เลิกรากับอัครกิตติ์แล้ว
ณปภาคบหากับชานนท์ วงศ์งามขำ (เกิด 15 สิงหาคม พ.ศ. 2543) เมื่อปลาย พ.ศ. 2566 โดยไม่จดทะเบียนสมรส ต่อมาทั้งสองได้เข้ารับน้ำพระพุทธมนต์เพื่อเป็นสิริมงคลในชีวิตคู่ เมื่อวันที่ 23 มกราคม พ.ศ. 2568 ณ วัดราชบพิธสถิตมหาสีมารามราชวรวิหาร
ผลงาน > ละครโทรทัศน์

| พ> ศ. | เรื่อง | บทบาท | เครือข่าย |
| --- | --- | --- | --- |
| 2546 | ขอหมอนใบนั้นที่เธอฝันยามหนุน | นิจ (รับเชิญ) | ช่อง 9 |
| 2546 | ทีเด็ด ครูพันธุ์ใหม่จิตพิสัยเดือด | แจ๊ด | ช่อง 3 |
| 2548 | ลิขสิทธิ์หัวใจ | ดร.หทัยเทพ ภักดีชล (ไหม) | ช่อง 3 |
| 2548 | บาปรักทะเลฝัน | อุมากร (อุ๋ม) | ช่อง 3 |
| 2549 | เรือนนารีสีชมพู | ขวัญเรือน | ช่อง 3 |
| 2549 | หิมะใต้พระจันทร์ | อินทุภา (หนูอิน) | ช่อง 3 |
| 2549 | เทใจรักนักวางแผน | จีรดา (จิ๊บ) | ช่อง 3 |
| 2550 | แรมพิศวาส | เดือนแรม | ช่อง 3 |
| 2550 | แม่ครัวคนใหม่ | ล้อมดาว (ไฝดำ) | ช่อง 3 |
| 2550 | มาเฟียที่รัก | พัชราภา (ผักบุ้ง) | ช่อง 3 |
| 2551 | กิ่งแก้วกาฝาก | กิ่งกนก / แก้วเก็จ | ช่อง 3 |
| 2551 | รักซ่อนแค้น | น้ำหนึ่ง | ช่อง 3 |
| 2551 | รักเธอยอดรัก | อัมวิกา วัชราวัฒน์ | ช่อง 3 |
| 2552 | มนต์รักข้าวต้มมัด | ช่อม่วง (มะม่วง) | ช่อง 3 |
| 2552 | เจ้าพ่อจำเป็นกับเจ้าหนูนินจา | วรดา | ช่อง 3 |
| 2552 | เสน่หาเงินตรา | ฟาริดา (ข้าวฟ่าง) | ช่อง 3 |
| 2552 | เทพธิดาปลาร้า | ใบหม่อน / ไหมทอง | ช่อง 3 |
| 2553 | สามหัวใจ | โฉม | ช่อง 3 |
| 2553 | เพลงรักริมขอบฟ้า | นีรา (น้ำตาล) | ช่อง 3 |
| 2554 | สะใภ้ไม่ไร้ศักดินา | ปลาณี (น้ำแข็ง) | ช่อง 3 |
| 2554 | เทพธิดาปลาร้า ไห 2  | ใบหม่อน / ไหมทอง | ช่อง 3 |
| 2554 | แม่ผัวตะบันไฟ แม่ยายตะไลเพลิง | เหมยหลิน | ช่อง 3 |
| 2555 | รักประกาศิต | สุพัฒนา (คุณเล็ก) | ช่อง 3 |
| 2555 | บ้านนอกเข้ากรุง | ดาวนิล สุศักดิ์ (ราตรี) | ช่อง 3 |
| 2556 | ไอ้คุณผี | จีริน | ช่อง 3 |
| 2557 | คู่ปรับสลับร่าง | เทียมฟ้า (สุดขีด) | ช่อง 3 |
| 2557 | รอยรักหักเหลี่ยมตะวัน | มิซาว่า ไอโกะ | ช่อง 3 |
| 2557 | รถไฟ เรือเมล์ ลิเก กองถ่าย | พิมพ์พัชร พูนพัฒนสุข (พิม) | ช่อง 3 |
| 2558 | หมอผีไซเบอร์  | พรายสายธาร (ชลลดา) / ชลธิชา | ช่อง 3 |
| 2558 | สองหัวใจนี้เพื่อเธอ | แชมเปญ / คุณเกศ (นางร้าย) | ช่อง 3 |
| 2561 | แก้วกุมภัณฑ์ | เยาวมาลย์ (แยม/แย้ม) | ช่อง 3 |
| 2562 | บ่วงนฤมิต | อรนภา / พิมพ์แข / กนกแข | ช่อง 3 |
| 2562 | ทองเอก หมอยา ท่าโฉลง | ชงโค | ช่อง 3 |
| 2562 |  Club Friday the Series 11 รักที่ไม่ได้ออกอากาศ ตอน รักนอกกฎ | ซิน | จีเอ็มเอ็ม 25 |
| 2562 | เกมรักเอาคืน | เกศิริน | จีเอ็มเอ็ม 25 |
| 2563 |  เกมรักเอาคืน จบใหม่ไม่ดื้อ | เกศิริน | จีเอ็มเอ็ม 25 |
| 2564 | ดวงตาที่สาม | ฮิเดโกะ | ช่อง 3 |
| 2564 | เมียยืนหนึ่ง ตอน ลวงสังหาร | กิ๊บ | ยูทูบ |
| 2564 | ออฟฟิศติดฮา | จริงใจ | WeTV |
| 2565 | ซุปตาร์2550 | พิมพ์ (รับเชิญ) | ช่อง 3 |
| 2566 | ครูเพ็ญศรีกับเลดี้ปอบ | ครูเลดี้ | ช่องเวิร์คพอยท์ |
| หมอหลวง | ผาด /แพท | ช่อง 3 |  |
| 2567 | ทองประกายแสด | ศรีวิไล หิรัญรักษ์ (ศรี) | ช่องวัน 31 |
| 2568 | เจ้าคุณพี่กับอีนางคำดวง | ผกา | ช่อง 3 |
| 2568 | THE IDOL GAME เกมไอดอล ล้มตัวแม่ | หมอแอนนา | ช่อง 3 |
ผลงาน > ภาพยนตร์

เลดี้ลูกทุ่ง รับบทเป็น ลิลลี่
รับน้องสยองขวัญ รับบทเป็น แพท
หลวงพี่แจ๊ส 4G รับบทเป็น ใบเฟิร์น
อีเรียมซิ่ง รับบทเป็น แรม
ทิดน้อย รับบทเป็น โสเภณีพระนคร
ผลงาน > มิวสิกวิดีโอ

เพลงหวานใจ ของ บางแก้ว
เพลงหวังเล็ก ๆ ของ บางแก้ว
เพลงคิดถึงฉันไหมเวลาที่เธอ... ของ แท็กซี่
เพลงแค่นั้นเอง ของ แท็กซี่
เพลงหากตอนนี้เธอยังไม่เกิด ของ แท็กซี่
เพลงหึง ของ D2B
เพลงมีกะใจ ของ สน เดอะสตาร์
เพลงกระจกด้านเดียว ของ ปราโมทย์ วิเลปะนะ
เพลงความจริงที่เจ็บปวด ของ อาร์ เดอะสตาร์
เพลงไม่มีเหตุผล ของ แอน มาแนง
เพลงก็มันคิดถึง ของ บอย พิษณุ
เพลงเหงา sad sad ของ เกียรติกมล ล่าทา
เพลงคิดไปเอง ของ NOS
เพลงมีแต่คำว่ารัก ของ NOS
เพลงอย่าปล่อยมือฉันได้ไหม ของ DAX LOCK RIDER
เพลงพี่เดือดร้อน ของ ปราโมทย์ ปาทาน
เพลงอย่าฝืนดิ ของ  ปราโมทย์ ปาทาน
เพลงเท่าที่ทำได้ ของ ปราโมทย์ ปาทาน
ผลงาน > เพลง

อัลบั้ม รวมดาว 2007 เป็นโปรเจกต์ใหญ่ในโอกาสครบรอบ 25 ปีของอาร์เอส อัลบั้มนี้เป็นการนำเพลงคู่จากอัลบั้มรวมดาวมาขับร้องใหม่โดยใช้ซุปเปอร์สตาร์รุ่นใหม่ ได้แก่เพลง
รัก
พ่อแง่แม่งอน
โลกของผึ้ง เพลงประกอบละครเรื่อง เรือนนารีสีชมพู ทางช่อง 3
ลูกคอรอฟลุก เพลงประกอบละครเรื่อง สะใภ้ไม่ไร้ศักดินา ทางช่อง 3
Happy Birthday ช่อง 3 เพลงพิเศษในโอกาสครบรอบ 46 ปี ช่อง 3 ร่วมกับ ก้อง สรวิชญ์
ผลงาน > คอนเสิร์ต

คอนเสิร์ต One man & แฟนใครไม่รู้
คอนเสิร์ต โปงลางสะออน เฟสติวัลคอนเสิร์ต ตอน เทศกาลเชิญแขกแปลกหน้า
ผลงาน > พิธีกร

พิธีกรรายการ ตะลุยกองถ่าย ทางช่อง 3 เอชดี [ต้องการอ้างอิง]
พิธีกรรายการ พราวเสน่ห์ ภายหลังเปลี่ยนชื่อเป็น พราวสตอรี่ ทางช่อง 8
พิธีกรรายการ E-Entertainment (อีเอนเตอร์เทนเมนท์) ทางช่อง 8
พิธีกรรายการ เสียงสวรรค์ พิชิตฝัน ภายหลังเปลี่ยนชื่อเป็น เสียงสวรรค์ ขวัญใจมหาชน ทางช่อง 8
พิธีกรรายการ We Beauty ทางช่อง Shop77
พิธีกรรายการ บ้านข่าวบันเทิง ทางช่อง 3 เอสดี [ต้องการอ้างอิง]
พิธีกรรายการ ตีสิบเดย์ ทางช่อง 3
พิธีกรรายการ เสียงสวรรค์พิชิตล้าน ทางช่อง 8
พิธีกรรายการ ผู้หญิงถึงผู้หญิง ทางช่อง 3 เอชดี [ต้องการอ้างอิง]
พิธีกรรายการ ปลอมป่ะล่ะ ทางช่อง Youtube ปลอมป่ะละ [ต้องการอ้างอิง]
พิธีกร(รับเชิญ) รายการ The Love Machine วงล้อ ลุ้นรัก ทางช่อง 3 [ต้องการอ้างอิง]
พิธีกร(รับเชิญ) รายการ คุย แซ่บ Show ทางช่องวัน 31 [ต้องการอ้างอิง]
พิธีกรรายการ ตกมันส์บันเทิงสุดสัปดาห์ ทาง mcot9 [ต้องการอ้างอิง]
พิธีกรรายการ แชร์ข่าวสาวสตรอง ทาง ไทยรัฐทีวี [ต้องการอ้างอิง]
พิธีกรรายการ ยุทธจักรนักร้อง ทาง ช่องวัน 31 [ต้องการอ้างอิง]
พิธีกรรายการ Let me in Season4 Reborn ทาง Workpoint [ต้องการอ้างอิง]
พิธีกรรายการ เกมกระชากล้าน ซีซั่นที่2 ทาง อมรินทร์ทีวี
พิธีกรรายการ Variety@home ทาง อมรินทร์ทีวี
พิธีกรรายการ MISSON IDOL ภารกิจลับซุปตาร์ ทาง ช่องวัน 31
พิธีกรรายการ The bike idol ทางช่องทางออนไลน์ของ Workpoint
พิธีกรรายการ แม่ว่าแม่รู้ ทางช่องทางออนไลน์ของ จีเอ็มเอ็ม 25
พิธีกรรายการ สวย รวย แซ่บ ทาง จีเอ็มเอ็ม 25
พิธีกรรายการ แม่ว่าได้ ทาง ไทยรัฐทีวี
พิธีกรรายการ ผู้หญิงยกกำลังแจ๋ว ทาง ช่อง 3 เอชดี
พิธีกรรายการ เผ็ดมันส์บันเทิง ทาง ช่อง 8
ผลงาน > ผลงานอื่น ๆ

หนึ่งในผู้ถ่ายทอดบทเพลง "ครองแผ่นดินโดยธรรม" บทเพลงเฉลิมพระเกียรติพระบาทสมเด็จพระเจ้า­อยู่หัว เนื่องในโอกาสพระราชพิธีมหามงคลเฉลิมพระชน­มพรรษา 7 รอบ
หนังดังสุดสัปดาห์ "สังขยาหน้ากุ้ง" คู่กับ พัชฏะ นามปาน ทางช่อง 3
เป็นนักแสดงต้นแบบในโครงการ The Idol Project II
หนังดังสุดสัปดาห์ "สายสืบบอยแบนด์" คู่กับ สรวิชญ์ สุบุญ ทางช่อง 3
ถ่ายทอดเรื่องราวชีวิตส่วนตัวลงในหนังสือ "แพท ณปภา ชีวิตดราม่านอกจอ" [ต้องการอ้างอิง]
หนึ่งในคณะกรรมการรายการ ท้าพิสูจน์ Return ทางช่อง 3
หนึ่งในคณะกรรมการรายการ ร้องลั่นทุ่ง ทางช่อง 3
หนึ่งในคณะกรรมการรับเชิญรายการ The Mask Singer หน้ากากนักร้อง ซีซันที่ 4